শতবর্ষ উদযাপনে কর্মসূচি চূড়ান্ত করতে বৈঠকে সঙ্ঘ

ওয়েব ডেস্ক: আসন্ন শতবর্ষ পালনের রূপরেখা নিয়ে আলোচনায় শুক্রবার থেকে শুরু রাষ্ট্রীয় স্বয়ং সেবক সঙ্ঘের বৈঠক। তিনদিনব্যাপী রাজস্থানের (Rajasthan) যোধপুরের ওই বৈঠকে মূল আলোচ্যের পাশাপাশি বাংলাসহ উত্তরপূর্বের রাজ্যগুলির সাংগঠনিক বিষয়ে আলাদা আলোচনা হবে বলে সঙ্ঘ সূত্রে জানা গিয়েছে।

আরএসএসের (RSS) সমন্বয় বৈঠক। আগামী বিজয়া দশমীর দিন রাষ্ট্রীয় সঙ্ঘ পরিবারের শতবর্ষ পূর্তি। সেই লক্ষ্যে সংগঠনের দেশব্যাপী কর্মসূচি নিয়ে তিন দিনের বৈঠক। শুক্রবার থেকে শুরু হওয়া এই বৈঠকে বিজেপিসহ সঙ্ঘ পরিবারের সমস্ত শাখা সংগঠনের শীর্ষ নেতৃত্ব হাজির থাকছেন। ঠিক এক বছর আগে কেরলে বসেছিল সঙ্ঘের সমন্বয় বৈঠক। সেখানে সঙ্ঘের শতবর্ষের প্রেক্ষিতে নেওয়া সাংগঠনিক সিদ্ধান্ত কতটা কার্যকর হয়েছে, তা তার পর্যালোচনা করা হবে যোধপুরের সমন্বয় বৈঠকে। সদ্য দিল্লিতে অনুষ্টিত তিন দিনের সরসঙ্ঘ চালক মোহন ভগবতের বক্তৃতামালার পর দেশের ৮০ জন অর্থনৈতিক বিশেষজ্ঞর সঙ্গে বৈঠকে বসেন ভগবতসহ সঙ্ঘ কর্তারা। ঘটনাচক্রে সঙ্ঘের শতবর্ষ উদযাপনের মধ্যেই বিহার, পশ্চিমবঙ্গ, কেরল, অসম, তামিলনাড়ু ও পুদুচেরিতে বিধানসভা নির্বাচন। নির্বাচন কমিশন বিহার থেকে শুরু করার পর একে একে বাকি রাজ্যগুলিতে বিশেষ নিবিড় সংশোধনী বা এসআইআর করতে শুরু করবে। ইতিমধ্যে এসআইআর সূত্রে নাগরিকত্ব প্রমাণঘিরে শুরু হয়েছে বিতর্ক। সেই আবহে সঙ্ঘের এই সমন্বয় বৈঠকের ফাঁকে বাংলা-সহ উত্তর পূর্বের রাজ্যগুলিকে নিয়ে আলাদা আলোচনা হবে।

আরও পড়ুন: খোদ মামলাকারীকেই হাসপাতাল ঝাঁট দেওয়ার নির্দেশ বম্বে হাইকোর্টের!

আরএসএসের মুখপাত্র সুনীল আম্বেকর জানিয়েছেন, পশ্চিমবঙ্গ, অসমসহ উত্তরপূর্বের সংগঠন নিয়ে আলোচনা করা হবে। উল্লেখ্য বিদেশী সনাক্তকরণ ও নাগরিকত্বের মতো সংবেদনশীল বিষয় আগামী বছর হতে য়াওয়া বিঘানসভা ভোটে অসম ও বাংলার ক্ষেত্রে গুরুত্বপূর্ণ ও নির্ণায়ক ভূমিকা পালন করবে বলে মনে করে গেরুয়া বাহিনী। সেকাজে দুই রাজ্যেই ঙ্ঘ পরিবারকে নির্দিষ্ট দায়িত্ব দিতেই আলোচনা হতে পারে। বিজেপি সভাপতি জেপি নাড্ডা, সংগঠন সম্পাদক সুনীল বনসাল এবং সঙ্ঘের তরফে দত্তাত্রেয় হোসবলে প্রমুখ ওই আলোচনায় অংশ নিতে পারে বলে জানা গিয়েছে।

অন্য খবর দেখুন